CELEX: 62007CJ0283
Language: ro
Date: 2008-12-22
Title: Hotărârea Curții (camera a opta) din 22 decembrie 2008.#Comisia Comunităților Europene împotriva Republicii Italiene.#Neîndeplinirea obligațiilor de către un stat membru - Directiva 75/442/CEE - Articolul 1 - Noțiunea de deșeu - Resturi destinate utilizării în activități siderurgice - Combustibil provenit din deșeuri de înaltă calitate - Transpunere incorectă.#Cauza C-283/07.

Hotărârea Curții (Camera a opta) din 22 decembrie 2008 – Comisia/Italia
      (Cauza C‑283/07)
      „Neîndeplinirea obligațiilor de către un stat membru – Directiva 75/442/CEE – Articolul 1 – Noțiunea de deșeu – Resturi destinate utilizării în activități siderurgice – Combustibil provenit din deșeuri de înaltă calitate – Transpunere incorectă”
      1.                     Acțiune în constatarea neîndeplinirii obligațiilor – Obiectul litigiului – Stabilire în cursul procedurii precontencioase
            – Adaptarea motivelor ulterior avizului motivat, ca urmare a unei modificări a legislației naționale – Admisibilitate (art.
            226 CE) (a se vedea punctele 21-24)
      2.                     Acțiune în constatarea neîndeplinirii obligațiilor – Dreptul la acțiune al Comisiei – Termen de introducere – Inexistență
            – Excepție – Durată excesivă a procedurii precontencioase care aduce prejudicii dreptului la apărare – Sarcina probei (art.
            226 CE) (a se vedea punctele 26 și 27)
      3.                     State membre – Obligații – Misiune de supraveghere încredințată Comisiei – Obligație a statelor membre – Cooperare la anchetele
            în materie de constatare a neîndeplinirii obligațiilor de către un stat membru (art. 10 CE și 226 CE) (a se vedea punctele
            28 și 29)
      4.                     Acte ale instituțiilor – Directive – Executarea de către statele membre – Transpunere a unei directive fără acțiune legislativă
            – Condiții (art. 249 al treilea paragraf CE) (a se vedea punctele 32 și 33)
      5.                     Mediu – Deșeuri – Directiva 75/442 – Noțiunea de deșeu – Substanță care a fost abandonată – Criterii de apreciere [art. 174
            alin. (2) CE; Directiva 75/442 a Consiliului, astfel cum a fost modificată prin Directiva 91/156, art. 1 lit. (a) și anexa
            I] (a se vedea punctele 40-48)
      6.                     Mediu – Deșeuri – Directiva 75/442 – Domeniu de aplicare – Posibilitatea statelor membre de a defini diferite categorii de
            deșeuri – Limite [art. 174 CE; Directiva 75/442 a Consiliului, astfel cum a fost modificată prin Directiva 91/156, art. 1
            lit. (a) și art. 2 alin. (1)] (a se vedea punctele 49-53 și 59-67)
      Obiectul 
      
         
               Neîndeplinirea obligațiilor de către un stat membru – Încălcarea articolului 1 litera (a) din Directiva 75/442/CEE a Consiliului
                  din 15 iulie 1975 privind deșeurile (JO L 194, p. 39), astfel cum a fost modificată prin Directiva 91/156/CEE a Consiliului
                  din 18 martie 1991 (JO L 78, p. 32) – Combustibili proveniți din deșeuri (RDF) și fier vechi destinat utilizării în activitatea
                  siderurgică și metalurgică – Excludere din domeniul de aplicare al legii naționale de transpunere
               
            Dispozitivul 
      
         
                  1)
               
               
                  
               
               
                  	Prin adoptarea și menținerea în vigoare a unor dispoziții precum: 
               
            –      articolul 1 alineatele 25-27 și alineatul 29 litera a) din Legea nr. 308 din 15 decembrie 2004 privind delegarea guvernului
         pentru reformarea, coordonarea și completarea legislației în materia mediului și măsuri de aplicare directă și 
      
      –      articolul 1 alineatul 29 litera b) din Legea nr. 308 din 15 decembrie 2004, precum și articolul 183 alineatul 1 litera s)
         și articolul 229 alineatul 2 din Decretul Legislativ nr. 152 din 3 aprilie 2006 de stabilire a normelor în materia mediului,
         
      
      
         
                   
               
               
                  
               
               
                  	prin care anumite resturi destinate utilizării în activități siderurgice și metalurgice și, respectiv, combustibilul provenit
                     din deșeuri de înaltă calitate (CDR‑Q) sunt excluse a priori din domeniul de aplicare al legislației italiene privind deșeurile,
                     de transpunere a Directivei 75/442/CEE a Consiliului din 15 iulie 1975 privind deșeurile, astfel cum a fost modificată prin
                     Directiva 91/156/CEE a Consiliului din 18 martie 1991, Republica Italiană nu și‑a îndeplinit obligațiile care îi revin în
                     temeiul articolului 1 litera (a) din această directivă.
                  
               
            
         
                  2)
               
               
                  
               
               
                  	Obligă Republica Italiană la plata cheltuielilor de judecată.